CELEX: 62018TN0720
Language: fi
Date: 2018-12-10 00:00:00
Title: Asia T-720/18: Kanne 10.12.2018 – AMVAC Netherlands v. EFSA

18.2.2019   
            
            
               FI
            
            
               Euroopan unionin virallinen lehti
            
            
               C 65/40
            
         
      Kanne 10.12.2018 – AMVAC Netherlands v. EFSA
      (Asia T-720/18)
      (2019/C 65/52)
      Oikeudenkäyntikieli: englanti
      
         Asianosaiset
      
      
         Kantaja: AMVAC Netherlands BV (Amsterdam. Alankomaat) (edustajat: asianajajat C. Mereu, M. Grunchard ja S. Englebert)
      
         Vastaaja: Euroopan elintarviketurvallisuusvirasto (EFSA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 1.10.2018 tehdyn EFSAn päätöksen, joka on annettu kantajalle tiedoksi 2.10.2018 ja joka koskee sellaisesta luottamuksesta käsittelystä tehdyn pyynnön arviointia, joka tehtiin etoprofossin hyväksymistä tehoaineena koskevan uusintahakemuksen kanssa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu toimivallan ylittämiseen
                  
                              —
                           
                           
                              Kantaja väittää, että asiakirjat, jotka on julkaistava riidanalaisen päätöksen johdosta, olisi julkaistava vain osittain peitetyssä muodossa, koska vastaaja on toiminut asiassa (tehoaineen luokitteluehdotus), joka nimenomaisesti jää sen toimivallan ulkopuolelle.
                           
                        
            
                  2)
               
               
                  Toinen kanneperuste, joka perustuu unionin oikeuden perustavanlaatuisten periaatteiden loukkaamiseen
                  
                              —
                           
                           
                              Kantaja väittää, että riidanalainen päätös on tehty menettelyssä, jossa sen puolustautumisoikeuksia ei ole kunnioitettu.
                           
                        
            
                  3)
               
               
                  Kolmas kanneperuste, joka perustuu asetuksen 1107/2009 (1) 63 artiklan rikkomiseen
                  
                              —
                           
                           
                              Kantaja väittää, että osa asiakirjoista, jotka on julkaistava riidanalaisen päätöksen johdosta, sisältää tietoja, jotka perustuvat virheelliseen ja epätäydelliseen arviointiin ja niiden julkaiseminen vahingoittaa kantajan kaupallisia intressejä.
                           
                        
            
         (1)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009, L 309, s. 1).